 Proza - : - Am nascocit o poveste de Nicolae Diaconescu : - Am nascocit o poveste de Nicolae Diaconescu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Cel mai bun... (Personale) > Hahalera! ... (Personale) > Sadism ... (Proza) > Vasiliu... (Personale) > Oana ... (Personale) > Reflectii ... (Personale) > istorie si... (Proza) > in spatele... (Proza) > Totul ... (Personale) > A curs mult... (Personale) > imun la... (Personale) > Cinci nuci... (Proza) > Poveste la... (Eseu) > Neuitare ... (Proza) > Stare... (Proza) > Libertatea... (Proza) > Album... (Personale) > Dragoste... (Proza) > Maine ... (Personale) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14111708 index.html' > Vizionari: 1101 > Am nascocit o poveste proza [ ] - - - - - - - - - - - - - - - - - - - - - - - - - de Nicolae Diaconescu [Nicu al Popii ] 2017-08-15 | | Va spuneam, cu alt prilej, ca doua au fost momentele in viata mea care m-au facut sa traiesc cu mare intensitate sentimente contradictorii, la o prima vedere aproape incompatibile. Bucurie navalnica, exploziva si o tristete nemarginita. Nici nu stiu care era dominanta dintre aceste stari. Cineva mi-a marturisit ca o bucurie prea mare provoaca durere. La mine nu era durere, doar tristete, ca un sfarsit de lume la care asistam neputincios. Dar sa va spun prima poveste... Ma atasasem de o fata care nu imi fusese destinata mie. Bunica mea, Maria, Marita cum ii spuneau oamenii din sat, se tragea din Leresti, poate cea mai frumoasa comuna din Arges, in apropiere de Campulung Muscel. Venise din Ardeal, cu toate rudele, in urma persecutiilor maghiare. Barbatii din acea comunitate erau darji, inalti ca brazii si visatori precum copiii. Dupa o vreme maica a plecat din Leresti, s-a stabilit la Gorgani, langa Pitesti, apoi la Priboieni si-n cele din urma la Vulturesti, alaturi de mama. Asa am cunoscut-o, harnica, niciodata nu se plangea, iar eu eram febletea ei, nu ma scotea din "Nicuta, vino la maica sa-ti dau pisatala" (nuca pisata amestecata cu zahar pudra). Din pacate, cand eram in clasa a V-a, la inceput de toamna, a paralizat de suparare, ii confiscasera gradina cu pomi din Vranesti si a murit (vezi "intr-o sambata noaptea"). Pentru mine, durerea era atat de mare ca nu imi reveneam. Asa s-a hotarat tanti Fira, sora maichii, prezenta la inmormantare, sa ma ia cateva zile la ea, in Leresti. Acolo am ascultat prima oara un aparat de radio, avea o casa mare, cu etaj, gen vila, iar gradina ei se termina in apele involburate ale Raului Targului. Ea nu avusese copii, o infiase pe Gina si, la randul ei, aceasta o adoptase pe Lacramioara. Lacramioara era cu doi ani mai mica decat mine, avea o lumina in ochi, era foarte vesela si astfel, pentru o vreme, am mai uitat de moartea maichii. in sfarsit, am plecat din Leresti cu amintiri de neuitat dar nu m-am mai intalnit cu verisoara mea prin alianta pana la o nunta, in Campulung, intr-o toamna. Eu eram in anul trei de facultate iar ea in ultimul an de liceu. Nu stiu daca azi as mai proceda la fel, atunci respectam niste norme morale, bariere de netrecut pentru mine. Lacramioara se copsese, era un trandafir care abia se desface, un mar ionatan din care voiam sa musc, emana un miros de zmeura si fragi! Mama si tanti Gina ne priveau incantate, pusesera la cale ca un frate de-al meu, mai mare, sa intre in gospodaria lui tanti Fira, si cum acesta renuntase, avea alte planuri decat insuratoarea, speranta lor, mai vie ca oricand, se indrepta catre mine, nu voiau sa fie instrainata frumusetea de vila. Cand dansam cu ea imi venea s-o fur, sa fugim in lume dar nu mai puteam de rusine ca oamenii ne priveau zambind si, cand se oprea muzica, asteptam o vreme nepasator, putin incovoiat. Am mai ramas cateva zile in Campulung si, dupa amiaza, ne plimbam pe bulevardul Pardon, tinandu-ne de mana. Vorbeam mai mult eu ceea ce m-a facut sa cred ca ori era prea timida ori inteligenta nu era atuul ei principal. Chiar m-am gandit ca nu ne potrivim, sinceritatea ei se manifesta prea direct, prea senzual. Cand ne-am despartit i-am promis ca revelionul il vom face impreuna. Pe 31 decembrie la ora zece eram in Gara de Nord. Mi-a fost imposibil sa urc in tren. Oamenii atarnau pe scari ciorchine, intrau in vagoane pe ferestre. La fel si la ora 16. Abia la ora opt si jumatate, seara, am reusit sa iau trenul. Am ajuns in Pitesti aproape de miezul noptii, n-aveam nicio legatura spre Campulung sau Colibasi la ora aceea. intentionam sa pornesc pe jos la Vulturesti, (30 de KM) dar in cele din urma am mers la sora- mea, nici ea nu era acasa, probabil facea revelionul la prieteni sau cine stie pe unde. Am revenit in gara in sala de asteptare. Oamenii erau lungiti care pe canapele, care pe jos, o mizerie de nedescris, un miros greu suportabil. Am motait pe un colt de canapea. Dimineata am avut de ales intre a merge la parinti sau la Leresti, simteam nevoia sa ma dezvinovatesc. in cele din urma am ajuns spre seara la Leresti. Tanti Fira mi-a spus ca Lacramioara s-a inchis in camera de la etaj inca de aseara si tot timpul a plans. Am batut la usa, am inceput o spovedanie, asteptam sa pronunte un singur cuvant. Nu mi-a deschis usa! Am plecat de acolo pe doi ianuarie bulversat dar si cu oarecare usurare. M-am intors in Bucuresti si viata de acolo, incarcata de griji, m-a acaparat iarasi. in vara, dupa practica de o luna la Centrala termoelectrica Paroseni, de langa Petrosani, am facut o mica halta in Vulturesti, la parinti, inainte de a merge la Eforie Nord. imi dadusem, la mare, intalnire cu o chelnarita pe care o cucerisem la Petrosani. Atunci mi-a spus mama ce s-a intamplat cu Lacramioara. A mers la Campulung sa ma astepte la tren, erau doar doua curse de la Pitesti. Cum n-am aparut nici la prima, nici la a doua cursa, a intrat sa bea o cafea, inghetase asteptandu-ma. Cand a iesit din cofetarie, in drum spre autogara, cinci baieti au tras-o intr-un gang intunecos si au violat-o. N-a stiut nimeni pana cand, la sapte luni, a nascut o fetita... M-a oripilat intamplarea, revolta mea era pe masura, dar nu o mai regaseam printre gandurile mele. Ma asteptau valurile marii si visam la placeri interzise! Am plecat la Bucuresti si de acolo, cu un tren de noapte, am calatorit in picioare pana la Eforie Nord. Am uitat sa va spun ca aveam si eu bilet la Costiesti, dupa 20 august, primit de la facultate. imi facusem calculul ca toata luna ma voi praji la soare, voi inota in valuri si ma voi iubi cu mamoasa de chelnarita care imi promisese ca va suporta ea toate cheltuielile!!! Am mers direct pe plaja, m-am intins pe un prosop si am dormit cateva ore. Noroc ca eram bronzat din Parang, altminteri cred ca soarele m-ar fi ars de tot. in sfarsit, la ora 18 aveam intalnire cu " generoasa mea dragoste", stabilisem toate detaliile inca din Petrosani. Frematam de nerabdare, am asteptat o ora, doua, n-a venit. Punctul de intalnire era fixat, posta din Eforie! Seara am gasit o camera de inchiriat si-a doua zi am colindat plaja in lung si in lat incercand sa ghicesc, printre sutele de trupuri albe sau bronzate, pe aceea pentru care venisem. Trei zile m-am plimbat pe faleza si n-am dat de ea. Tot felul de ganduri m-au napadit atunci. Oare s-o fi combinat cu altul? Sau doamne fereste, sa nu fi patit ceva asemanator Lacramioarei! Dar chelnarita era o fata versata, fusese maritata si divortase... Starile mele alternau, mi-era mila de Lacramioara, mi-era mila de mine, imi spuneam cat pot sa fiu de prost sa am incredere intr-o chelnarita seducatoare, apoi m-apuca furia, pe fete, pe viata, pe toata lumea. Cum nu mai aveam bani, m-am intors la Bucuresti si stiti cum e, la tinerete, apar alte oportunitati. Abia in vara urmatoare am aflat vesti despre absenta inexplicabila pentru mine a focoasei prietene. Mama imi ascunsese cele doua scrisori si o telegrama expediate de ea din Eforie, abia astepta sa ma vada, se cazase si imi daduse adresa de la hotel. M-am suparat eu pe mama, dar ce mai conta? i-am scris fetei la Petrosani, mi-a raspuns la fel de dragastos, dar relatia noastra se racise, nu ne-am mai vazut niciodata. Dupa ce mi-a trecut necazul, mama m-a chemat sa stea de vorba cu mine. Dupa ce i-am mai povestit despre fetele cu care ma mai intalnesc, m-a intrebat scurt: -Maa, tu il cunosti pe Gicu din Mazgana? -Da, am fost colegi de clasa, era foarte slab la invatatura, doar ion, fiul Bulibasei, al fostului primar, il intrecea in prostie. -Lasa asta, spune-mi ,cum era la suflet? -Nu stiu mama, mi se parea cam natarau, a fost mai precoce decat ceilalti copii, ne arata foarte semet, ca lui i-a crescut parul ... De ce te intereseaza? -Traieste cu a lui Patrascu, a ramas vaduva cu sase copii, cred ca e un om cumsecade daca are grija de atatia micuti. -Bine, dar tot nu inteleg, de ce te preocupa viata lui? -Gina, verisoara-mea, m-a rugat sa-i gasesc un om de treaba sa aiba grija de doua suflete, Lacramioara se topeste de la o zi la alta. Parca mi-a ars inima cu fierul rosu cand am auzit. "ia uite cine o sa intre in gospodaria lui tanti Fira! Un neispravit, un coate goale, un prostovan!" -Nu-l recomanda mama! Mai bine sa ramana Lacramioara singura decat cu Gicu, nu stiu de ce, n-am incredere in el, stii cum se spune, decat cu un prost la castig mai bine cu un destept la paguba! Mi-era ciuda pe Gicu, ma gandeam cu nostalgie la biata fata, dar nu ma incumetam sa reiau relatia cu ea. Analizam situatia doar din punct de vedere social, material. si-apoi ii gaseam si ei o vina, de ce nu mi-a deschis usa atunci? Poate se crea o legatura sufleteasca intre noi, poate ne imprieteneam, mai ales ca manifest compasiune fata de cei in suferinta. Am oftat, faptul era consumat, ce mai puteam face? Din ce imi povestea mama, frumusetea ei devenise o amintire. Tanti Gina a crezut ca o sa-i faca bine casatoria cu Gicu. S-au luat cu acte in regula dar fara nunta si cununie religioasa. Cateva luni Gicu a fost cel mai de treaba om, le aducea de toate acasa, o alinta pe aia mica, se purta frumos cu Lacramioara, cu mama ei Gina, cu tanti Fira care trecuse bine de 80 de ani. Lucra la fabrica de autoturisme din Colibasi, pleca dimineata la patru si se intorcea seara dupa opt. Probabil oboseala, bautura pe tren, barfa colegilor, l-au facut din om, neom. Nimic nu-l mai multumea. "Asta e mancare? Firea-ti ale dracului de curve, tu si maica-ta, doua parasute, stati toata ziua degeaba. Nici o ciorba ca lumea nu sunteti in stare sa-mi faceti!" si arunca farfuria aburinda in capul Lacramioarei. Dupa nici doi ani de la casatorie, tanti Gina, de suparare, s-a prapadit. Apoi, la nici o luna si tanti Fira. Dupa inmormantare mama a stat de vorba cu Gicu. - Ma baiete, te-am bagat intr-o gospodarie de oameni cumsecade si tu ce ai facut? -Bre, ma lasi? stii matale ce face Lacramioara in lipsa mea? Mi-a spus unul si altul ca se destrabaleaza cu toti prin Campulung. Am tinut la ea, dar e o putoare, nici curat pe acasa nu mai face! Au mai trecut cativa ani si a murit si Lacramioara. Fetita ei era in clasa a patra. La o jumatate de an dupa moartea mamei sale a disparut de acasa. Nimeni nu a mai gasit-o pana azi. Cu vreo doi ani inainte de a muri, mama m-a rugat s-o duc cu masina la Leresti. A mers si fratele meu cu noi. Era o zi de toamna senina, plina de pace, padurile se colorasera in fel si chip, linistea era totala, o frumusete neverosimila, prevestitoare a unei tragedii, simteam eu. La tanti Fira poarta era incuiata. Ne-a spus un vecin ca Gicu nu mai are serviciu, si uneori, noaptea , il aude urland prin casa. Umbla in zdrente si de mila, oamenii ii mai dau ceva de pomana. Am plecat de acolo tacuti. Nici pe drum n-am vorbit despre soarta, de neinteles, a acelei familii. Ma gandeam la ce imi spusese odata un om de stiinta. Destinul este scris in ADN-ul fiecaruia, in spirala spermatozoidului. si totusi alta ar fi fost viata acelei biete fete daca as fi putut sa iau trenul, daca mama nu s-ar fi lasat inselata de aparente, daca Lacramioara ar fi avut puterea sa treaca peste nenorocire, daca, daca, daca,...O vreme m-am simtit vinovat, apoi am constientizat ca, de fapt, nu m-as fi insurat cu ea chiar daca nu i s-ar fi intamplat tragedia. Pentru ca o frumusete trainica vine din interior, nu e de ajuns un ambalaj fara cusur ... Viata m-a invatat ca, atunci cand esti lovit de o nenorocire, prima reactie este de revolta, apoi de autoinvinovatire si in final urmeaza iertarea, iertarea ta, de catre tine insuti. Probabil, Lacramioara nu s-a iertat niciodata... Cine poate sa stie? | index 'pageview'); 